Question: Necessitaré ulleres després de la cirurgia de cataractes?

Answer: La lent intraocular que col·locarem dins de l'ull determinarà si cal portar ulleres o no. Actualment, hi ha lents intraoculars que poden corregir tots els defectes de vista: hipermetropia, miopia i astigmatisme amb una lent tòrica, i fins i tot la presbícia o vista cansada amb una lent multifocal, ja sigui bifocal o trifocal.

Healthcare Services, Wellness and Lifestyle


Question: Com s'extreu el cristal·lí de l'ull quan està opacificat?

Answer: Actualment la cataracta s'extreu per una incisió de 2 mm, ajudant-nos amb una sonda d'ultrasons que va polvoritzant i aspirant la cataracta.

Healthcare Services, Wellness and Lifestyle


Question: Només la gent gran té cataractes?

Answer: La cataracta acostuma a aparèixer en gent gran, tot i que hi ha persones de 60 anys —que no haurien de ser considerades gent gran— que ja en tenen també. A més, pot aparèixer en infants de manera congènita, bé sigui per una qüestió hereditària —que un dels seus pares també en tingués—, bé sigui per una malformació en el desenvolupament del cristal·lí.

Healthcare Services, Wellness and Lifestyle


Question: La conjuntivitis primaveral és contagiosa?

Answer: La conjuntivitis primaveral no s'encomana. Tot i que els símptomes poden ser semblants als d'altres menes de conjuntivitis —com la vírica o bacteriana, que són conjuntivitis infeccioses i contagioses—, un pacient que pateix conjuntivitis primaveral no contagia una altra persona. Per això, quan un pacient té ull vermell i llagrimeig, és important que vagi a l'oftalmòleg per determinar-ne el diagnòstic i, a més de ser tractar, saber si el tipus de conjuntivitis que pateix és encomanadís o no.

Healthcare Services, Wellness and Lifestyle


Question: La conjuntivitis primaveral és hereditària?

Answer: Hi ha un factor genètic important en pacients amb al·lèrgies. Un alt percentatge de pacients amb conjuntivitis primaveral té algun familiar directe amb alguna mena de malaltia al·lèrgica, com l'asma, la pell atòpica, la rinitis al·lèrgica o la mateixa conjuntivitis al·lèrgica. Tal com hem esmentat, és molt recomanable que aquests pacients siguin visitats per un metge especialista en al·lèrgia per realitzar proves i identificar quin o quins al·lèrgens són els causants de l'al·lèrgia i, així, poder-los evitar.

Healthcare Services, Wellness and Lifestyle


Question: És gaire comú el despreniment de retina en persones amb alta miopia?

Answer:
L'ull miop amb més de 8 diòptries té més predisposició a patir certes malalties oculars, com glaucoma o cataractes i, especialment, patologies relacionades amb la retina. L'ull de l'alt miop és més llarg del que és normal i les seves parets, entre les quals hi ha la retina, estan més aprimades i, per tant, són més fràgils i vulnerables. Per això és freqüent en aquests casos constatar àrees d'aprimament en la retina perifèrica, que poden predisposar a la formació d'un trencament i a un despreniment de la retina. Igualment, en la miopia magna és freqüent la presència de lesions degeneratives a la retina central (àrees d'atròfia de la coroide i de l'epiteli pigmentari de la retina), el creixement de neovasos a la màcula, la separació de les capes de la retina (retinòsquisi) i el forat macular.
Els símptomes que justifiquen una visita immediata a l'oftalmòleg són l'aparició sobtada de fotòpsies o miiodesòpsies (llampades, flaixos, mosques volants), la visió d'una taca fosca central o perifèrica que progressa i no desapareix i la distorsió de les imatges. El tractament precoç acostuma a condicionar significativament el pronòstic d'aquests casos.

Healthcare Services, Wellness and Lifestyle


Question: Es pot patir un despreniment de retina sense cap símptoma?

Answer:
En la majoria dels casos, un despreniment de retina cursa amb símptomes, tot i que depenen del grau d'evolució del despreniment. Per això, en fases molt inicials els símptomes podrien no ser percebuts encara pel pacient.
La visió de mosques volants (punts negres mòbils) i esclats lluminosos, de vegades repetitius i percebuts sobre un mateix sector del camp visual, pot indicar la presència d'un trencament o esquinçament en la retina, condició que pot acabar ocasionant un despreniment de retina. L'aparició d'una ombra fosca, semblant a una cortina negra,  en alguna zona del camp de visió, és símptoma d'un despreniment de retina ja establert.
Per això, davant la presència d'algun d'aquests símptomes, es recomana acudir urgentment a un oftalmòleg perquè el diagnòstic i el tractament, sempre quirúrgic, siguin tan precoços com sigui possible.

Healthcare Services, Wellness and Lifestyle


Question: Existeix cap tractament per a les discromatòpsies d'origen congènit?

Answer: Actualment no hi ha cap tractament atès que es tracta d'una mutació genètica la que provoca el quadre.

Healthcare Services, Wellness and Lifestyle


Question: A partir de quina edat presenta un pacient una discromatòpsia d'origen congènit?

Answer: Des del mateix moment del naixement, atès que hi ha una alteració cel·lular d'origen genètic. En molts casos la simptomatologia és tan lleu que el pacient no identifica els errors en la percepció dels colors fins que no realitza algun examen específic de la visió cromàtica.

Healthcare Services, Wellness and Lifestyle


Question: Si no em molesta l'ectropi, el puc deixar així?

Answer: És possible que en el moment inicial de l'ectropi no hi hagi molèstia ocular, més enllà de l'afectació estètica de la parpella girada enfora. Tot i això, el globus ocular pateix en aquesta situació, per la qual cosa la cirurgia sempre és necessària.

Healthcare Services, Wellness and Lifestyle

Can, could, will, would, may, might, shall, should


Question: És gaire dolorós el postoperatori de l'ectropi?

Answer: En absolut. La cirurgia, en tots els casos, comporta un augment inicial de la tensió a la parpella inferior que en cap cas és dolorós, tan sols molest mínimament els primers dies després de la cirurgia.

Healthcare Services, Wellness and Lifestyle


Question: Després de l'operació d'entropi, pot tornar a succeir aquest problema?

Answer: Tot i que no es pot assegurar amb absoluta certesa, sí que és cert que, en capgirar els mecanismes que inverteixen la parpella cap endins, l'estabilitat palpebral torna a ser normal, fet que pràcticament assegura que no es tornarà a produir l'alteració. Amb tot, aquest fet dependrà lògicament de la causa del problema, atès que alguns processos són patologies generals en què la parpella és només una manifestació, i el control dels factors generals és essencial per evitar recidives.

Healthcare Services, Wellness and Lifestyle


Question: Amb l'operació d'entropi es poden perdre les pestanyes?

Answer: En absolut. La cirurgia no es basa a retirar les pestanyes perquè no freguin l'ull, sinó a recol·locar-les en una posició correcta, sense haver-les de retirar.

Healthcare Services, Wellness and Lifestyle


Question: Quines complicacions pot tenir la cirurgia del forat macular?

Answer:
La complicació més freqüent de la cirurgia del forat macular és la formació de cataractes, per la qual cosa s'ha d'informar sobre la probable necessitat d'extracció de la cataracta en un període d'entre 1 i 2 anys. Per aquest fet, a partir dels 50 anys s'aconsella als pacients de realitzar una cirurgia combinada d'extracció de cataractes i del forat maclar en el mateix procediment quirúrgic.
Existeixen altres complicacions menys freqüents i comparables a les que trobem en practicar una vitrectomia per alguna altra causa, com ara: formació d'esquinçaments, despreniment de retina o infeccions intraoculars.

Healthcare Services, Wellness and Lifestyle


Question: Des que m'he operat no m'hi veig de l'ull i hi tinc molèsties

Answer:
Per a un tancament apropiat del forat macular, hem d'injectar-hi una bombolla de gas; això dificulta la visió dels pacients les primeres setmanes. De manera gradual i espontània, aquest gas serà substituït per un sèrum transparent que les estructures intraoculars van generant.
El tamponament amb gas pot, de vegades, produir inflamació ocular, que es controla fàcilment amb gotes de corticoides i elevacions de la pressió intraocular que requereixen també gotes hipotensores.

Healthcare Services, Wellness and Lifestyle


Question: Al meu pare li han diagnosticat glaucoma. Té el meu fill risc de patir glaucoma congènit?

Answer: El risc de glaucoma congènit és més gran en els fills de pares o familiars afectats de glaucoma congènit, per la qual cosa es recomana un estudi genètic dels pares. En el cas de familiars afectats de glaucoma crònic simple (el més freqüent) el risc de glaucoma congènit no és més gran.

Healthcare Services, Wellness and Lifestyle


Question: El meu fill té els ulls grossos. Pot patir glaucoma congènit?

Answer: La presència d'ulls més grossos del que és normal pot ser deguda a causes diverses i, fins i tot, pot ser que estiguin dins de la normalitat; per tant, no necessàriament estan associats al glaucoma.

Healthcare Services, Wellness and Lifestyle


Question: Quina és l'evolució després del tractament?

Answer: La teràpia fotodinàmica i la radioteràpia aconsegueixen inactivar el tumor, de manera que el fluid acumulat per sota de la retina es reabsorbeix progressivament i, en conseqüència, millora la visió.

Healthcare Services, Wellness and Lifestyle


Question: L'hemangioma de coroide es pot disseminar en altres parts del cos?

Answer: No, és una lesió localitzada únicament a l'ull i no dona lloc a metàstasi. Tan sols els hemangiomes difusos poden tenir manifestacions clíniques en altres llocs de l'organisme.

Healthcare Services, Wellness and Lifestyle

Can, could, will, would, may, might, shall, should


Question: Si tinc un ull més tancat que l'altre de fa anys però no m'afecta la visió, puc operar-me igualment?

Answer: Sí, les ptosis, encara que siguin lleus, tenen opcions de tractament quirúrgic que permeten de recol·locar la parpella i millorar estèticament.

Healthcare Services, Wellness and Lifestyle

Can, could, will, would, may, might, shall, should


Question: Si tinc la parpella inferior que gira cap endins i em grata, què haig de fer?

Answer: És important anar a l'oftalmòleg per fer una valoració tant de les opcions de tractament quirúrgic com de l'estat de la superfície ocular, perquè el dany mecànic causat pel fregament de les pestanyes pot provocar fins i tot ferides a la còrnia i irritació de la conjuntiva.

Healthcare Services, Wellness and Lifestyle


Question: Puc transmetre la malaltia als meus fills?

Answer: El melanoma uveal és una malaltia adquirida. Només el 2% dels casos té un component hereditari (síndrome BAP-1, molt poc freqüent).

Healthcare Services, Wellness and Lifestyle

Can, could, will, would, may, might, shall, should


Question: El melanoma es pot disseminar a altres parts del cos?

Answer: Sí, és el que es coneix com a malaltia metastàtica. Els tumors grossos, el compromís del cos ciliar i algunes anomalies genètiques predisposen a la disseminació. Els pacients afectats per melanoma uveal han de seguir controls sistemàtics amb un especialista en oncologia general, sobretot enfocats a l'estudi del fetge i els ossos.

Healthcare Services, Wellness and Lifestyle

Can, could, will, would, may, might, shall, should


Question: Cal realitzar una angiografia fuoresceínica per diagnosticar una membrana?

Answer: En absolut. En molts casos, exclusivament amb l'exploració de la retina (oftalmoscòpia) podem observar l'existència d'una MNV. Es presenten com a lesions sobreelevades, generalment de color gris-verdós i habitualment acompanyades de sang o exsudació (taques grogues). A més, en casos dubtosos podem realitzar una angiografia per tomografia (A-OCT), que sense necessitat de contrast és equiparable a les aportacions de l'AGF convencional.

Healthcare Services, Wellness and Lifestyle


Question: Com fem el seguiment de les membranes neovasculars després del tractament?

Answer: Tant en el diagnòstic com en el seguiment és imprescindible realitzar oftalmoscòpies al pacient. A més a més, li podem fer un escàner ocular, anomenat tomografia de coherència òptica (OCT), que ens mostra no tan sols la MNV sinó, també, signes indirectes de progressió de la malaltia i, amb això, la necessitat de tractament.

Healthcare Services, Wellness and Lifestyle


Question: Les mosques flotants, es curen o desapareixen?

Answer: Els cossos flotants no es guareixen com a tal, sinó que amb el transcurs del temps la gran majoria de les persones s'adapta sense dificultat a la visió d'aquestes petites ombres mòbils.


Question: Quan haig d'anar al metge?

Answer:
Sempre s'ha d'anar a l'oftalmòleg davant l'aparició sobtada de cossos flotants per primer cop.
A més, és recomanable acudir-hi novament si les mosques que ja observàvem augmenten en nombre i mida, o si s'acompanyen de llampades o estímuls visuals, perquè, com ja avançàvem, poden tenir relació amb la formació d'un trencament en la retina. No s'ha d'endarrerir la visita quan aparegui una taca fixa (escotoma) al camp visual, atès que el pacient pot estar patint un despreniment de retina.
Quan les mosques volants són molt denses i tenen poca mobilitat, poden provocar una visió borrosa molt simptomàtica que comprometi ostensiblement la qualitat de vida del pacient. També llavors es recomana visitar un oftalmòleg especialista.

Healthcare Services, Wellness and Lifestyle


Question: Per qualsevol motiu, com un petit refredat, se m'inflama el lacrimal, fet que resulta molest i fins i tot dolorós. Hi ha cap mètode definitiu per erradicar aquest problema?

Answer: Probablement el que succeeix és que teniu el lacrimal obstruït. El lacrimal és un conducte per on passa la llàgrima fins a arribar al nas. Si s'obstrueix (un problema que ocorre amb relativa freqüència), la llàgrima no pot drenar per enlloc i, per tant, l'ull plora. Això impedeix que l'ull es netegi bé i afavoreix que apareguin conjuntivitis de repetició (ull vermell, secrecions...). D'altra banda, la petita inflamació és el sac lacrimal, que de vegades s'infecta (dacriocistitis) si no drena bé. Davant els símptomes que expliqueu, i confirmant el diagnòstic amb una visita prèvia, sens dubte us aconsellem cirurgia per poder posar fi a les molèsties i evitar noves infeccions.

Healthcare Services, Wellness and Lifestyle


Question: A la meva parella li ploren constantment els ulls. Hem anat a l'oftalmòleg i ens ha dit que té un ectropi de punt lacrimal. Què vol dir això?

Answer: El drenatge de la llàgrima va normalment de l'ull a la fossa nasal sense vessar per la cara. Això s'aconsegueix per mitjà de la via lacrimal, un desguàs que comença en un petit punt de la parpella inferior que s'obre pas cap a la fossa nasal  a través de l'anomenat sac lacrimal. Perquè el drenatge de la llàgrima vers el nas sigui correcte cal que el conducte tingui el calibre adient, de manera que el cabal de llàgrima hi passi sense problemes, i, a més, també cal que el punt lacrimal estigui en la posició correcta. En condicions normals, el punt lacrimal està íntimament enganxat al globus ocular. Això fa que la llàgrima flueixi per la vora de la parpella fins a caure pel punt i iniciar així el descens cap al nas. Si aquest punt perd el contacte amb el globus, les llàgrimes no troben la sortida normal i cauen per la cara, fet que la persona percep com a llagrimeig. Això és el que li passa a la vostra parella: aquest punt s'ha separat de l'ull, el que anomenem un ectropi de punt lacrimal, que  es manifesta en forma de llagrimeig continuat. Tot i que és un problema molt molest, heu de saber que per si mateixa no és una patologia greu i que, a més, l'oftalmòleg ho pot solucionar amb una cirurgia senzilla i ambulatòria amb la qual es posiciona el punt lacrimal en el seu lloc original, es tiba la parpella i es permet de recuperar el flux normal de la llàgrima, fet que suposa la desaparició del tan molest llagrimeig.

Healthcare Services, Wellness and Lifestyle


Question: Fa anys vaig tenir afectació dels ulls per l'orbitopatia tiroidal, ara em noto inflor de parpelles i enrogiment d'ulls. Pot ser que tingui la malaltia un altre cop?

Answer: Com que es tracta d'una malaltia inflamatòria, és possible que al cap dels anys torni a manifestar-se. És important, amb el teu antecedent, acudir a l'oftalmòleg perquè et faci una exploració oftalmològica completa. Possiblement et sol·licitarà proves com un TAC (tomografia computada) o una RMN (ressonància magnètica) per valorar-ho millor.

Healthcare Services, Wellness and Lifestyle


Question: Tinc hipotiroïdisme i recentment m'han diagnosticat orbitopatia tiroidal. Com pot ser, si tinc hipotiroïdisme?

Answer: En la majoria dels pacients l'orbitopatia tiroidal s'associa a un hipertiroïdisme, tot i que també pot ocórrer en pacients —com en el teu cas— amb hipotiroïdisme o, fins i tot, en persones sense cap malaltia tiroidal.

Healthcare Services, Wellness and Lifestyle


Question: El doctor m'ha dit que tinc un tumor ocular, és greu?

Answer: L'osteoma coroidal és un tumor benigne potencialment greu per a la visió, però no per a la supervivència. Per això és tan important el diagnòstic diferencial amb neoplàsies malignes que sí que poden comprometre greument la vida del pacient.

Healthcare Services, Wellness and Lifestyle


Question: Puc tenir un osteoma coroidal a l'altre ull?

Answer: La resposta és que sí, tot i que fins a un 75% dels casos és unilateral. En casos de bilateralitat, la presència dels tumors és, generalment, asimètrica.

Healthcare Services, Wellness and Lifestyle

Can, could, will, would, may, might, shall, should


Question: Com pot ajudar l'àcid hialurònic al tractament de parpelles caigudes?

Answer: L'àcid hialurònic s'injecta en la zona al voltant de les parpelles per a proporcionar volum i tibar la pell. En emplenar i elevar els teixits, pot ajudar a aixecar les parpelles caigudes i reduir l'aparença de les arrugues. També estimula la producció de col·lagen, la qual cosa millora l'elasticitat i la fermesa de la pell.

Healthcare Services, Wellness and Lifestyle


Question: Quins tipus de cirurgies existeixen per corregir un defecte refractiu?

Answer: Avui dia disposem de diverses tècniques per als petits defectes refractius. Així, tant en miopia com en hipermetropia i astigmatisme s'utilitzen les tècniques de còrnia (LASIK, SMILE...), però també hi ha altres opcions, com ara les lents fàquiques, l'extracció del cristal·lí, les lents intraoculars o el sanells intraestromals.

Healthcare Services, Wellness and Lifestyle


Question: Es pot prevenir la vista cansada? Quines solucions quirúrgiques existeixen actualment?

Answer:
La presbícia o vista cansada no és una patologia, sinó un procés degeneratiu associat a l'envelliment de l'ull, per la qual cosa no es pot prevenir. Amb l'edat, cap als 40-45 anys, el cristal·lí perd elasticitat, i d'aquesta manera, la seva capacitat l'acomodació, fet que provoca una pèrdua de nitidesa en la visió de prop.
En la majoria dels casos es pot corregir amb l'ús d'ulleres o lents de contacte.
També és possible corregir-la mitjançant una intervenció quirúrgica a nivell de còrnia amb làsers de darrera generació, amb implants de diferents tipus de lents intraoculars, i analitzant, estudiant i individualitzant el tractament per a cada pacient.

Healthcare Services, Wellness and Lifestyle


Question: Poden tant la pingüècula com el pterigi convertir-se en tumor maligne?

Answer: Aquesta patologia consisteix en un procés degeneratiu, un canvi benigne de la conjuntiva. No s'han observat casos que s'hagin malignitzat o que hagin esdevingut una altra mena de tumor maligne.

Healthcare Services, Wellness and Lifestyle

Can, could, will, would, may, might, shall, should


Question: Si m'opero de pterigi es curarà per sempre?

Answer: La raó per la qual no s'extirpa un pterigi petit o en casos en què el pacient no presenta símptomes és perquè hi ha risc que es torni a desenvolupar i que creixi novament el pterigi recidivant. Hi ha diversos factors de risc que augmenten la possibilitat de recidiva del pterigi, com la tècnica quirúrgica, l'edat i la raça del pacient i l'aspecte del teixit. Actualment, la tècnica amb menor freqüència de recidiva és l'extirpació amb trasplantament de conjuntiva. En conclusió, l'extirpació d'un pterigi mai no és exempta del risc que recidivi.

Healthcare Services, Wellness and Lifestyle


Question: Si un nadó té ptosi palpebral, el tractament és sempre quirúrgic?

Answer: Hi ha proves d'agudesa visual (prova d'agudesa visual Teller) que es fan servir per avaluar l'agudesa visual dels nadons. Si l'examen de l'oftalmòleg i els resultats d'aquesta prova mostren que la ptosi no afecta l'agudesa visual de la criatura, es pot continuar el seguiment i adoptar una actitud conservadora i expectant. Si hi ha cap risc d'ambliopia (ull gandul) durant el tractament conservador, es recomana la cirurgia per aixecar la parpella i evitar l'alteració de l'agudesa visual i l'ambliopia.

Healthcare Services, Wellness and Lifestyle


Question: Si el nen té ptosi i no hi ha afectació de la visió, es pot operar de més gran?

Answer: Sí, si no hi ha ambliopia (ull gandul) i aquest ull aprèn a veure-hi bé, la cirurgia es pot posposar sense cap problema fins que l'infant sigui més gran. D'aquesta manera es resoldrà el problema en quiròfan amb anestèsia local i podrem ajustar l'altura de la parpella al més simètricament possible a la de l'ull sa.

Healthcare Services, Wellness and Lifestyle

Can, could, will, would, may, might, shall, should


Question: Em puc operar si faig servir lents de contacte?

Answer: Després d'un bon diagnòstic no hi hauria d'haver cap problema.

Healthcare Services, Wellness and Lifestyle

Can, could, will, would, may, might, shall, should


Question: Tothom pot dur lents de contacte?

Answer: No tothom és capaç de tolerar-les i, fins i tot, de vegades no es poden adaptar. Tot i això en la majoria de casos, fins i tot en els de cirurgia prèvia, es poden fer servir.

Healthcare Services, Wellness and Lifestyle

Can, could, will, would, may, might, shall, should


Question: Si el meu fill de 2 anys té un ull més obert i gros que l'altre ull, què hauria de fer?

Answer: Davant qualsevol símptoma, ha d'acudir a l'oftalmòleg per fer-li una exploració completa. Probablement se sol·licitarà un TAC (tomografia computada) o una RMN (ressonància magnètica) per descartar lesions a l'òrbita.

Healthcare Services, Wellness and Lifestyle


Question: A la meva filla de 4 anys li han trobat un hemangioma capil·lar. Després de portar-la per una parpella caiguda, em proposen operar-la. És correcte?

Answer: Sí; tot i que aquesta mena de lesions amb els anys acostuma a desaparèixer, si condiciona que aquest ull no tingui un desenvolupament correcte de la visió, el més adequat és tractar-la.

Healthcare Services, Wellness and Lifestyle


Question: M'he de preocupar si noto un ull clarament més gros que l'altre des de fa un any?

Answer: És important que davant símptomes oculars com la proptosi (es denomina així un ull que pateix un desplaçament cap endavant) s'acudeixi a un oftalmòleg per fer una exploració minuciosa i proves d'imatge per poder descartar lesions orbitàries.

Healthcare Services, Wellness and Lifestyle


Question: Em van diagnosticar fa anys un tumor d'òrbita, un meningioma; em van operar per treure-me'l, però el meu dubte és: pot tornar a créixer?

Answer: Qualsevol tumor, tot i extirpat, requereix controls periòdics per part de l'oftalmòleg, amb proves com un TAC (tomografia computada) o una RMN (ressonància magnètica) per valorar si la lesió ha tornat a créixer.

Healthcare Services, Wellness and Lifestyle


Question: Ull sec millora?

Answer: L'ull sec és una malaltia crònica i no té cura definitiva. Els factors ambientals i els factors personals —com si heu dormit poc i malament, l'estrès i l'ansietat— tenen un paper molt important en els símptomes del pacient amb ull sec. Si un dia dormiu bé 9 hores, esteu relaxats i a més plou, el més probable és que us trobeu millor que no pas en un dia d'hivern amb la calefacció posada en una casa tancada, amb ansietat i havent dormit només 3 hores. El pacient ha d'observar i identificar els factors que fan que empitjorin les manifestacions de l'ull sec i ha de tractar d'evitar-los i augmentar la freqüència d'instil·lació de les llàgrimes artificials. Per exemple, si un matí no es lleva bé perquè la nit anterior ha dormit molt poc, ha de planificar el dia per poder fer una migdiada perquè els ulls puguin descansar i així compensar la manca de son de la nit anterior.

Healthcare Services, Wellness and Lifestyle


Question: La meva mare té ull sec sever i està contínuament posant-se gotes. Pot passar-me això a mi també?

Answer: No necessàriament. L'ull sec no té factor hereditari, per la qual cosa la sequedat de l'ull de la mare no us traspassarà. En canvi, per ser dona i estar en edat menopàusica sí que augmenta el risc que tingui la malaltia d'ull sec.

Healthcare Services, Wellness and Lifestyle


Question: Quant de temps trigaré a poder ser visible en públic després de la blefaroplàstia?

Answer: La cirurgia palpebral comporta sempre, poc o molt, l'aparició d'hematomes. La manipulació dels teixits també és font d'inflamació i edema. Per tant, tot pacient que se sotmeti a una blefaroplàstia passarà una o dues setmanes amb hematoma, fet que li impedirà de tenir una vida laboral i social normal. Realitzarem tractaments i maniobres per fer que aquest temps sigui al més curt possible amb l'ús de gel i drenatges limfàtics.

Healthcare Services, Wellness and Lifestyle


Question: Quan obtindré el resultat definitiu?

Answer: Aproximadament al cap d'un mes de la intervenció l'aspecte ja és molt semblant al final, tot i que encara hi haurà algun petit grau d'edema. Entre els tres i els sis mesos el resultat ja es pot considerar com a definitiu.

Healthcare Services, Wellness and Lifestyle


Question: La braquiteràpia epiescleral és una cirurgia ambulatòria (sense ingrés hospitalari)?

Answer: La cirurgia es practica normalment amb anestèsia local i, per normativa legal de medicina nuclear, el pacient ha de romandre ingressat a la clínica mentre la placa està en contacte amb l'ull. Un cop s'ha acomplert el temps del tractament, es retira la placa amb una intervenció quirúrgica senzilla i el pacient ja pot sortir de l'hospital.

Healthcare Services, Wellness and Lifestyle


Question: Com puc saber si tinc cataractes?

Answer: En un primer moment, quan la cataracta és poc densa, es nota un enterboliment de la visió. De la mateixa manera, la llum pot causar més enlluernament del que és habitual. A mesura que la cataracta es desenvolupa, la visió es fa més borrosa, fet que dificulta progressivament realitzar les activitats quotidianes.

Healthcare Services, Wellness and Lifestyle


Question: Quan haig d'operar-me de cataractes? Haig d'esperar-me que el cristal·lí estigui molt madur?

Answer: Antigament es deixava madurar molt la cataracta, perquè s'operava d'una manera diferent: calia treure-la sencera i no s'hi col·locava cap lent intraocular. Actualment, atès que es fragmenta amb els ultrasons, és preferible que no estigui gaire dura. Evidentment, tampoc no s'han d'operar tots els pacients quan els comença la cataracta, però sí quan ja està en un grau 3, 4 o 5 sobre 10, per tal que no s'endureixi i evitar, així, complicacions. Expliquem als pacients que quan comencin a notar molèsties i la cataracta interfereixi en les seves tasques habituals, hauria d'operar-se.

Healthcare Services, Wellness and Lifestyle


Question: Les cataractes es poden operar amb làser?

Answer: El làser és una tecnologia que va sortir fa 5 o 7 anys i no hem vist que suposi cap benefici important. El làser l'única cosa que fa és tallar: fa les incisions de còrnia i talla el cristal·lí, però no hem detectat cap diferència significativa respecte a l'ús d'ultrasons. És possible que en el futur el desenvolupament d'altres làsers més ràpids permetin provocar que el cristal·lí no es talli, sinó que es dilueixi i es pugui aspirar sense necessitat d'ultrasons.

Healthcare Services, Wellness and Lifestyle

Can, could, will, would, may, might, shall, should


Question: Si m'opero d'estrabisme un cop, ja no necessitaré més cirurgies en el futur?

Answer: Depèn de cada cas: del tipus d'estrabisme, de la visió de cada ull, dels antecedents de cirurgies oculars prèvies, de si existeix cap patologia sistèmica de base... Al voltant del 30-40% dels pacients operats d'estrabisme acostumen a requerir més d'una intervenció. Aquest percentatge tan elevat és degut al fet que en la majoria dels casos el cervell dels pacients amb estrabisme no té capacitat de visió binocular (veure-hi amb els dos ulls alhora), que és el factor que contribueix a mantenir els ulls no alineats.

Healthcare Services, Wellness and Lifestyle


Question: Es pot operar l'estrabisme en edat adulta? Guanyaré visió després de la cirurgia d'estrabisme?

Answer: Mai no és tard per realitzar una cirurgia d'estrabisme. L'èxit de la intervenció en l'edat adulta és igual a la practicada en l'infantil. Amb la intervenció es millorarà el paral·lelisme dels ulls i, per tant, l'aspecte cosmètic i la qualitat de vida del pacient. Tanmateix, és important tenir en compte que, en el cas de l'ull gandul, la cirurgia no millorarà la visió, atès que el període de desenvolupament visual arriba fins als 8-9 anys, aproximadament, i que el que no aprenem a veure en la infantesa, no ho recuperarem posteriorment en l'edat adulta.

Healthcare Services, Wellness and Lifestyle

Can, could, will, would, may, might, shall, should


Question: Després de la cirurgia d'estrabisme, quant de temps hauré d'estar de baixa?

Answer: Dependrà de la mena de feina que tingui el pacient i de la complexitat del cas (un ull o dos, cirurgies prèvies, nombre de músculs intervinguts, edat del pacient...), però en general les molèsties postoperatòries són lleus i les sutures es reabsorbeixen, de manera que al cap de 15 dies aproximadament podrà reprendre progressivament l'activitat laboral. No és fins passat un mes que l'enrogiment i les molèsties desapareixeran completament.

Healthcare Services, Wellness and Lifestyle


Question: Si m'implanto una lent multifocal, m'hi veurè perfectament sense ulleres?

Answer: No. Actualment no hi ha cap opció que permeti una visió 'perfecta' a totes les distàncies. Les lents multifocals permeten dependre menys de l'ús d'ulleres per a gairebé totes les distàncies. Tanmateix, se n'han de tenir molt en compte les limitacions.

Healthcare Services, Wellness and Lifestyle

Can, could, will, would, may, might, shall, should


Question: Em pot sortir una cataracta si m'opero de cristal·lí amb finalitats refractives?

Answer: No. El que pot passar és que aparegui l'anomenada 'cataracta secundària', que no és res més que el creixement de cèl·lules epitelials del cristal·lí que s'estenen sobre la càpsula posterior del cristal·lí (el 'sac' on col·loquem la LIO perquè se sostingui dins de l'ull), fet que provoca visió borrosa com si hi hagués boira. En el cas de les lents multifocals, si hi ha cataracta secundària, sol aparèixer i afectar la visió més aviat. La solució és senzilla, amb un tractament amb làser, indolor, que 'neteja' la lent i fa recuperar la visió prèvia.

Healthcare Services, Wellness and Lifestyle

Can, could, will, would, may, might, shall, should


Question: Aquesta intervenció suposa no haver d'utilitzar més fàrmacs per controlar la pressió intraocular?

Answer: L'objectiu quirúrgic del glaucoma és controlar la pressió intraocular fent servir diferents vies de drenatge de l'humor aquós. Tota intervenció pot perdre eficàcia amb el temps, i en molts casos el tractament mèdic pot ser complementari al quirúrgic en el control de la malaltia.

Healthcare Services, Wellness and Lifestyle


Question: Quina diferència hi ha entre el glaucoma congènit i el glaucoma en la infància?

Answer:
Sota el terme glaucoma de la infància englobem diferents tipus de glaucoma, tant els primaris (alteració ocular com a causant del glaucoma) com secundaris (a altres patologies o causes adjacents).
El glaucoma congènit seria un tipus de glaucoma primari de la infància, amb 3 subtipus en funció de l'edat en què es presenti:
—neonatal: 0 - 1 mes
—infantil: 1 mes - 24 mesos
—tardà: >24 mesos
Això suposa que, des del punt de vista quirúrgic, tingui el mateix esquema terapèutic que el glaucoma en la infància.

Healthcare Services, Wellness and Lifestyle


Question: Què passa si no m'opero tot i que el metge m'ho hagi recomanat?

Answer: Si no es fa la cirurgia, el pacient pot continuar amb símptomes d'incomoditat i enrogiment. El tumor també pot continuar creixent si no es realitza la cirurgia. El pacient ha de comprendre que com més gros sigui el tumor, més agressiva serà la cirurgia. En casos sospitosament malignes, si no es fa la cirurgia, hi pot haver metàstasi local o distant. Aquest és el cas del carcinoma de cèl·lules escamoses conjuntivals i el melanoma conjuntival.

Healthcare Services, Wellness and Lifestyle


Question: Hi ha alternatives a la cirurgia per als tumors conjuntivals?

Answer: Segons l'experiència de l'oncòleg ocular, s'hi pot aplicar quimioteràpia quan se sospita neoplàsia escamosa. La quimioteràpia pot durar mesos i pot tenir efectes secundaris locals. En qualsevol cas, l'informe histopatològic és el que definirà el pronòstic de cada cas, i això només es pot obtenir si es fa una biòpsia.

Healthcare Services, Wellness and Lifestyle


Question: Com és el postoperatori de la cirurgia filtrant de glaucoma?

Answer:
Després de la cirurgia, l'ull acostuma a estar vermell i inflamat alguns dies o setmanes. Per això, durant algun temps s'han d'utilitzar col·liris antiinflamatoris i antibiòtics per evitar infeccions i contrarestar la inflamació.
El més freqüent és que, al llarg de les primeres setmanes després de la intervenció, la visió sigui borrosa i es puguin notar molèsties associades a la fístula creada o a les sutures d'aquesta fístula.
Com en la major part de cirurgies oculars, s'han de deixar de fer activitats físiques intenses durant les primeres setmanes, i s'aconsella una vida molt tranquil·la i sense esforços per un postoperatori més bo. El temps de baixa laboral depèn de la mena de feina que es faci.

Healthcare Services, Wellness and Lifestyle


Question: Tots els glaucomes tenen el mateix tractament?

Answer: El glaucoma és un conjunt de malalties, per la qual cosa el tractament ha de ser individualitzat segons el tipus de glaucoma que pateixi el pacient i el grau d'evolució de la malaltia.

Healthcare Services, Wellness and Lifestyle


Question: Hi ha cap mena de prevenció per al glaucoma?

Answer:
El glaucoma és una malaltia crònica que requereix revisions continuades, i el bon compliment del tractament és indispensable per a un control eficaç. Com que és una malaltia asimptomàtica en les fases inicials, el diagnòstic precoç és el millor aliat per poder-ne controlar l'evolució.
Els glaucomes primaris poden tenir una base genètica, que es pot manifestar o no. Per això s'aconsella un control molt exhaustiu als fills de pares amb glaucoma. A més a més, en els pacients amb factors predisposants es recomana fer revisions oftalmològiques anuals.

Healthcare Services, Wellness and Lifestyle


Question: Es pot realitzar cirurgia làser en la infància?

Answer:
La cirurgia refractiva làser es practica generalment a partir dels divuit anys a causa d'un seguit de factors, entre els quals hi ha els següents.
La cirurgia necessita un mínim de col·laboració per part del pacient per evitar complicacions intraoperatòries. És una cirurgia que normalment es fa amb anestèsia local, mentre que en un nen caldria fer-ho amb anestèsia general.
Els defectes refractius, com la miopia, han de ser estables per realitzar la cirurgia. Recordem que l'operació corregeix la miopia, però no n'atura l'evolució, i per tant cal que no hagi augmentat en un període de dos anys, pel cap baix. Això succeeix, en la majoria dels casos, a partir dels divuit anys. Altrament, la miopia podria continuar progressant i, per tant, el nen hauria de tornar a necessitar ulleres.
Per tot plegat, en general es recomana corregir la miopia i/o hipermetropia amb ulleres o lents de contacte fins que el defecte sigui estable. En algun cas molt seleccionat en què l'infant tingui una diferència de graduació important entre un ull i l'altre, i en què per diferents circumstàncies no es pot seguir un tractament conservador per evitar l'ambliopatia o ull gandul, s'ha intentat el tractament quirúrgic amb un resultat variable.

Healthcare Services, Wellness and Lifestyle

Can, could, will, would, may, might, shall, should


Question: Practico esports de contacte, quina mena de tècnica em recomaneu per corregir la miopia?

Answer: Tot i que és altament improbable tenir problemes a la còrnia practicant esport pel fet d'haver estat operat, per precaució, si voleu operar-vos, es recomana una tècnica com la PRK, que preserva de manera més efectiva la resistència de la còrnia.

Healthcare Services, Wellness and Lifestyle


Question: Quan em podré reincorporar a la feina després d'operar-me?

Answer: Encara que la major part dels pacients no acostumen a tenir dolor al postoperatori, els dos o tres primers dies hi pot haver moments d'incomoditat i sensibilitat a la llum que, sumats a la visió variable a causa de la reepitelització, facin incòmoda la feina durant aquests dies. La recomanació és, habitualment, prendre's una setmana de descans o repòs relatiu. La setmana següent a l'operació, en general, la visió és prou bona per poder fer activitat normal, tot i que la recuperació total no arriba fins algunes setmanes més endavant.

Healthcare Services, Wellness and Lifestyle


Question: Existeixen efectes secundaris del tractament amb concentrat de plaquetes?

Answer: Els efectes secundaris són generalment lleus i temporals. Poden incloure enrogiment, inflor, sensibilitat o dolor en l'àrea tractada, encara que aquests símptomes solen desaparèixer en uns pocs dies.

Healthcare Services, Wellness and Lifestyle


Question: Es pot prendre el sol després d'una sessió de tractament?

Answer: Després d'una sessió amb concentrat de plaquetes, es recomana evitar l'exposició directa al sol durant almenys 48 hores. El motiu principal és que la pell tractada pot estar més sensible i susceptible a danys per la radiació solar. Després de les primeres 48 hores, pots començar a exposar-te gradualment al sol, però sempre és important protegir la teva pell amb protector solar, especialment en les àrees tractades.

Healthcare Services, Wellness and Lifestyle

Can, could, will, would, may, might, shall, should


Question: Quines cures haig de tenir amb la pròtesi? És còmode portar-la?

Answer: La pròtesi es retirarà un cop al mes per netejar-la. Es pot fer vida absolutament normal i practicar esport amb la pròtesi, i no fa nosa ni fa mal.

Healthcare Services, Wellness and Lifestyle


Question: Estèticament es veurà que no és un ull 'normal'?

Answer: En general el resultat de la cirurgia amb la pròtesi externa és magnífic. Les pròtesis es fan amb volum, i el color de l'iris imita l'ull sa del pacient. Com que es mantenen els músculs, el moviment també es conserva i, per tant, el pacient se sentirà francament bé amb el resultat.

Healthcare Services, Wellness and Lifestyle


Question: Si el dispositiu de drenatge deixa de controlar la pressió, hi ha altres tractaments possibles?

Answer: Si la pressió torna a pujar, es pot reiniciar el tractament mèdic amb gotes. Si hi ha una cicatrització excessiva al voltant de l'implant que no permet la reabsorció del líquid, podem eliminar-la quirúrgicament. També es pot fer un recanvi del dispositiu o optar per tractaments làser.

Healthcare Services, Wellness and Lifestyle


Question: Després de la cirurgia, quines precaucions haig de seguir? Quan podré tornar a fer vida normal?

Answer: Habitualment, els dies posteriors a la cirurgia la visió és borrosa i es poden tenir molèsties, com sensació de cos estrany. S'han de tenir precaucions, com no fer esforços i evitar l'entrada d'aigua a l'ull. Al cap d'algunes setmanes ja es pot fer vida normal.

Healthcare Services, Wellness and Lifestyle


Question: Quins factors predisposen a un glaucoma d'angle tancat?

Answer: Aquesta mena de glaucoma s'observa més sovint en dones i en gent d'origen asiàtic. Altres factors de risc inclouen l'edat avançada, la hipermetropia i tenir antecedents familiars de glaucoma d'angle tancat, entre d'altres.

Healthcare Services, Wellness and Lifestyle


Question: Pot ser necessari haver de repetir una iridotomia perifèrica amb làser Nd:YAG?

Answer: La iridotomia perifèrica amb làser Nd:YAG és un tractament definitiu que se sol fer en una sola sessió. Tot i això, hi ha molt pocs casos en què l'orifici creat es tanca, la qual cosa obliga l'oftalmòleg a repetir el procediment.

Healthcare Services, Wellness and Lifestyle


Question: Quins són els efectes secundaris de la mesoteràpia per al rostre?

Answer: Alguns dels efectes secundaris de la mesoteràpia facial poden incloure: enrogiment i/o inflor en l'àrea tractada (sol ser temporal i desaparèixer després d'uns pocs dies), hematomes (també solen desaparèixer després d'uns pocs dies) i sensació de coïssor o cremor (desapareix després d'uns minuts o hores).

Healthcare Services, Wellness and Lifestyle


Question: Es necessita anestèsia per a realitzar el tractament?

Answer: En general, no es requereix anestèsia per a la mesoteràpia facial, ja que les agulles utilitzades són molt fines i la quantitat de substància injectada és petita. No obstant això, algunes persones poden sentir una lleu molèstia o incomoditat durant el procediment, especialment en àrees més sensibles del rostre. En casos excepcionals, es pot utilitzar una crema anestèsica tòpica abans del tractament per a reduir la sensació d'incomoditat o dolor.

Healthcare Services, Wellness and Lifestyle


Question: Què passarà si no em vull fer la microexfoliació palpebral?

Answer: Si el pacient es nega a sotmetre's al tractament, la millora simptomàtica pot trigar molt més, encara que el pacient faci la higiene diària de la parpella a casa seva. En alguns casos, la blefaritis anterior, quan no es tracta adequadament, pot acabar amb una infecció.

Healthcare Services, Wellness and Lifestyle


Question: Amb quina freqüència es realitza la microexfoliació palpebral?

Answer: El procediment no s'ha de repetir, sempre que el pacient compleixi i sigui curós amb la higiene de les parpelles. En pacients que no poden fer la higiene correctament, el procediment es pot repetir en intervals que van des dels sis mesos a l'any.

Healthcare Services, Wellness and Lifestyle


Question: Com és el postoperatori d'un microimplant de drenatge en glaucoma?

Answer:
Després de l'operació, l'ull acostuma a estar inflamat i vermell alguns dies. Es prescriu tractament amb col·liris antiinflamatoris i antibiòtics per evitar infeccions i contrarestar la inflamació, els quals s'han de mantenir diverses setmanes després de la intervenció.
És freqüent que al llarg dels primers dies o setmanes després de la intervenció la visió sigui borrosa.
Les activitats físiques intenses s'han de restringir durant les primeres setmanes de postoperatori, i aconsellem una vida tranquil·la i evitar esforços. El temps de baixa laboral depèn de la mena de feina que dugui a terme cada pacient.

Healthcare Services, Wellness and Lifestyle


Question: Aquests microimplants guareixen la malaltia?

Answer: Els microimplants de drenatge en glaucoma no guareixen la malaltia. Tenen la missió de mirar de controlar la pressió intraocular per frenar així l'avançament del dany glaucomatós, però amb la implantació no es poden capgirar les alteracions ja causades per la malaltia ni es pot recuperar la visió ja perduda.

Healthcare Services, Wellness and Lifestyle


Question: Quina anestèsia es sol fer servir en un microimplant de drenatge?

Answer: Aquestes operacions normalment es practiquen en règim d'anestèsia local. Això vol dir que el pacient està conscient, però el globus ocular és adormit i no percep dolor. En casos concrets es pot realitzar sedació o anestèsies més profundes.

Healthcare Services, Wellness and Lifestyle


Question: Quins són els possibles efectes secundaris del microneedling?

Answer: Després d'una sessió de microneedling és comú experimentar enrogiment, sensibilitat i lleugera descamació de la pell. Aquests efectes secundaris solen desaparèixer en uns pocs dies. És important seguir les instruccions de cura posterior proporcionades per l'especialista per a minimitzar qualsevol risc d'infecció o altres efectes secundaris.

Healthcare Services, Wellness and Lifestyle


Question: És dolorós el microneedling?

Answer: El microneedling pot causar una lleugera sensació d'incomoditat o coïssor durant el procediment. No obstant això, s'aplica un gel anestèsic tòpic abans del tractament per a minimitzar qualsevol molèstia. La majoria de les persones toleren bé el procediment.

Healthcare Services, Wellness and Lifestyle


Question: Els neuromoduladors poden tenir també aplicacions mèdiques?

Answer: Els neuromoduladors també s'usen per a tractar trastorns com el blefaroespasme (espasme de les parpelles), l'espasme hemifacial (contraccions involuntàries de la meitat de la cara), la distonia cervical (espasmes musculars en el coll) i l'espasticitat (rigidesa i contraccions musculars excessives) associades amb afeccions com la paràlisi cerebral i l'accident cerebrovascular.

Healthcare Services, Wellness and Lifestyle

Can, could, will, would, may, might, shall, should


Question: El tractament amb neuromoduladors és apte per a totes les persones?

Answer: El tractament amb neuromoduladors pot no ser apropiat per a totes les persones. No es recomana el seu ús en dones embarassades o en període de lactància, persones amb unes certes malalties neuromusculars, infeccions en l'àrea de tractament o al·lèrgia coneguda als neuromoduladors.

Healthcare Services, Wellness and Lifestyle


Question: És dolorós un peeling revitalizant?

Answer: La sensació durant un peeling revitalizant pot variar segons la profunditat i la intensitat del tractament. Algunes persones poden sentir una sensació de formigueig o coïssor lleu durant el procediment, però generalment no és dolorós. El professional estètic pot aplicar anestèsia tòpica o utilitzar tècniques de refredament per a minimitzar qualsevol incomoditat.

Healthcare Services, Wellness and Lifestyle


Question: Quant temps porta la recuperació després d'un peeling revitalizant?

Answer: La recuperació després d'un peeling revitalizant depèn de la profunditat del tractament. Per a peelings superficials, és possible experimentar enrogiment i descamació lleu durant uns dies, però la majoria de les persones poden tornar a les seves activitats normals immediatament. Per a peelings més profunds, la recuperació pot portar d'una a dues setmanes, i és possible experimentar enrogiment, inflamació i descamació més pronunciats.

Healthcare Services, Wellness and Lifestyle


Question: Què passa ni no em faig el tractament amb llum per pulsacions?

Answer: Hi pot haver una degeneració anatòmica progressiva i atròfia de les glàndules de Meibom i un eventual empitjorament dels símptomes de l'ull sec.

Healthcare Services, Wellness and Lifestyle


Question: Amb quina freqüència he de sotmetre'm al tractament de teràpia amb llum per pulsacions intensa regulada?

Answer: Segons el grau de blefaritis posterior o de disfunció de la glàndula de Meibom, pot ser necessari repetir aquesta teràpia cada dos o tres anys. En casos lleus, quan el tractament es fa abans de l'atròfia i els pacients compleixen el tractament recomanat per l'especialista en ull sec, pot ser que no calgui repetir-lo.

Healthcare Services, Wellness and Lifestyle


Question: Si no em sotmeto a un implant de membrana amniòtica degut a una úlcera que no cicatritza, què pot passar?

Answer: L'ull pot perforar-se completament si hi ha una úlcera que no cicatritza a mesura que es va fent més i més profunda. A més a més, una ferida que no cicatritza és més propensa a la infecció, fet que empitjora el pronòstic.

Healthcare Services, Wellness and Lifestyle


Question: El meu ull rebutjarà la membrana amniòtica, ja que no és el meu propi teixit?

Answer: L'ull no rebutjarà el teixit, ja que no expressa l'antigen leucocitari humà (HLA), un complex gènic responsable de la immunitat del teixit.

Healthcare Services, Wellness and Lifestyle


Question: Quan puc anar al Servei d'Urgències?

Answer: El Servei d'Urgències és obert les 24 hores dels 365 dies de l'any per atendre qualsevol procés oftalmològic que requereixi atenció immediata o per respondre dubtes sobre qualsevol factor que us alteri la visió.

Healthcare Services, Wellness and Lifestyle


Question: Quin és el millor moment per venir al Servei d'Urgències?

Answer: El millor moment per venir és quan el pacient requereix atenció immediata, per la qual cosa resulta impossible de preveure el volum de visites al Servei d'Urgències. Tanmateix, el nostre Centre ofereix els recursos tècnics i de personal per prestar la millor atenció i tractar amb eficàcia qualsevol cas.

Healthcare Services, Wellness and Lifestyle


Question: Quant de temps hauré d'esperar per ser atès?

Answer: El temps mitjà d'espera al Servei d'Urgències és de 10 minuts i varia en funció del volum de pacients.

Healthcare Services, Wellness and Lifestyle


Question: L'atenció al Servei d'Urgències està coberta per la meva mútua?

Answer: El nostre Centre manté conveni amb les principals mútues i asseguradores, que podeu consultar aquí. Recomanem sempre que comproveu la cobertura contractada.

Banking, Financial Services and Insurance


Question: Atén el Servei d'Urgències serveis pediàtrics?

Answer: Sí, Barraquer atén al seu Servei d'Urgències pacients de totes les edats i, a més a més, disposa d'una àrea especialitzada en oftalmologia pediàtrica.

Healthcare Services, Wellness and Lifestyle


Question: Quan estimen que s'aprovarà l'oferta?

Answer:
Des de l’anunci de l’oferta el passat 9 de maig, fins l’obertura del termini d’acceptació, estimem que el procés pot trigar aproximadament 6 mesos.
El període d'acceptació del bescanvi per part dels accionistes de Banc Sabadell duraria de 30 a 70 dies naturals.
Ambdues estimacions es basen en els terminis existents per a aprovacions regulatòries.

Legal Services, Regulations and Government


Question: Quin terminis estimen per a la fusió posterior d’ambdues entitats? De quines autoritzacions depén la fusió?

Answer:
Estimem que la fusió posterior trigarà entre 6 i 8 mesos addicionals, amb la qual cosa la integració hauria de concloure a mitjan de 2025.
La fusió requereix l’autorització del ministeri d’Economia, Comerç i Empresa.

Legal Services, Regulations and Government


Question: Quin és l'impacte estimat d'aquesta transacció en termes de la ràtio CET1 de BBVA?

Answer:
Esperem un impacte limitat en la CET1 d'aproximadament -30 punts bàsics per a una acceptació del 100 %, ja que és una transacció completament en accions.
L'impacte en la CET1 per a una acceptació del 50,01 % seria de -44 punts bàsics a causa de la ineficiència del còmput en capital dels interessos minoritaris, que desapareixeria en assolir una participació del 100 %.

Banking, Financial Services and Insurance


Question: Han considerat en els càlculs el cost del trencament de les aliances de Banc Sabadell?

Answer:
BBVA ha realitzat una estimació, amb informació pública, del cost potencial de trencament d’aquestes aliances
En aquest sentit, BBVA ha inclòs en els seus càlculs una penalització financera com a conseqüència del canvi de control de les aliances que actualment té Banc Sabadell en matèria de pensions, bancassegurances i pagaments, així com els ajustos corresponents a valor raonable.
En qualsevol cas, un cop es tingui tota la informació necessària per prendre una decisió suficientment informada, BBVA obrirà un procés de negociació amb els socis de Banc Sabadell en cadascun dels acords vigents, i prendrà la millor decisió sota criteris de creació de valor tant per als accionistes como per als clients.

Banking, Financial Services and Insurance


Question: Quin impacte tindrà l'operació sobre la inclusió financera, és a dir, sobre l’accés als serveis financers a zones rurals, gent gran, etc?

Answer:
BBVA està compromès a assegurar que ningú no perdi accés als serveis financers. L'entitat no abandonarà cap població, barri o zona on l'oficina tingui un paper crucial per al teixit empresarial i social.
De fet, BBVA i el sector financer en general han treballat intensament els darrers anys, al costat del Ministeri d'Economia, per estendre els serveis financers a tots els col·lectius i no deixar ningú enrere (gent gran, zones rurals, etc.). En aquest sentit, s’han fet esforços importants per garantir l’atenció a les zones rurals, així com al col·lectiu de gent de més de 60 anys, entre d’altres.

Banking, Financial Services and Insurance


Question: Quin impacte tindrà l'operació sobre regions en què Banc Sabadell té una presència forta com ara Catalunya o la Comunitat Valenciana?

Answer:
El compromís i arrelament de BBVA amb els territoris és total, especialment amb aquells on Banc Sabadell té més presència: Catalunya i la Comunitat Valenciana. Són mercats clau en què BBVA intensificarà el suport al teixit empresarial, cultural, científic i social, a través de l'activitat bancària i de les fundacions.
A més de mantenir el centre corporatiu de Banc Sabadell a Sant Cugat del Vallès, es mantindrà la marca Banc Sabadell, de manera conjunta amb la marca BBVA, en aquells territoris o negocis on pugui tenir un interès comercial rellevant.
A més a més, el paper de Barcelona com un hub europeu per a startups es veurà enfortit, mitjançant la combinació de les iniciatives d’ambdues entitats.

Banking, Financial Services and Insurance


Question: En quins costos de reestructuració estima BBVA que incorrerà amb motiu de la fusió, un cop acabat amb èxit 'l’oferta de compra d’accions de Banc Sabadell?

Answer:
Un cop BBVA hagi comprat una participació igual o superior al 50,01 % del capital social de Banc Sabadell, BBVA té la intenció de fusionar ambdues entitats.
Els costos de reestructuració totals serien d'aproximadament 1.450 milions d'euros abans d'impostos que es registraran al compte de resultats del primer any després de la fusió.
És important tenir en compte que en aquesta transacció, a diferència d'altres precedents al mercat, hi haurà menys costos de personal perquè tant a BBVA com a Banc Sabadell s'han realitzat ja processos d'optimització de la xarxa de sucursals rellevants després de la crisi financera. El gruix de les sinergies estan associades a estalvis en tecnologia i sistemes, i altres despeses generals d'administració, amb un cost menor de reestructuració associat.

Banking, Financial Services and Insurance


Question: Quines són sinergies estimades associades al procés de fusió de les entitats?

Answer:
El valor estimat de les sinergies associades a la fusió d’ambues entitats és de 850 milions d'euros abans d'impostos. Els conceptes principals inclosos són:
Estalvi de costos operatius que s'estimen en aproximadament 750 milions d'euros abans d'impostos, (dels quals 450 milions d’euros corresponderian a despeses generals (tecnologia i administració) i 300 milions d’euros a despesas de personal.
Com a part del procés d’optimització i racionalització de costos, BBVA estima que tancarà menys del 10 % de la xarxa d’oficines de la entidad combinada a Espanya (equivalent a 300 de les 870 oficines amb una proximitat inferior als 500 metres).
La materialització d’aquestes sinergies es produiria de forma esglaonada: un 25 % el primer any després de la fusió i la resta, fins al tercer any després de la fusió.
Estalvi de costos de finançament estimats en 100 milions d'euros abans d'impostos, que s'aniran materialitzant progressivament, en línia amb els venciments del finançament majorista de Banc Sabadell.

Banking, Financial Services and Insurance


Question: S'esperen pèrdues de negoci (sinèrgies d'ingressos negatives) com a conseqüència de l'operació?

Answer:
No s'han inclòs sinergies positives o negatives d'ingressos en les xifres que BBVA ha fet públiques.
La intenció de BBVA és potenciar el creixement de l’entitat combinada, i estima una capacitat addicional de crèdit per a famílies i empreses de 5.000 milions d’euros cada any.

Banking, Financial Services and Insurance


Question: En un escenari d’èxit de l’oferta de compra d’accions de Banc Sabadell, ¿seria possible materialitzar les sinergies anunciades, mantenint dues entitats jurídiques independents, sense fusió?

Answer:
En un escenari d’èxit de l’oferta als accionistes de Banc Sabadell, la transacció haurà rebut el vistiplau de diverses autoritats (incloent-hi, CNMC, BCE, CNMV) així com dels accionistes de BBVA i els de Banc Sabadell que acceptin l’oferta.
A partir d’aquí, la intenció de BBVA és materialitzar una fusió d’ambues entitats i considera remot un escenari on no es materialitzi la fusió.
En tot cas, i fins i tot sense fusió, la transacció segueix sent atractiva perquè s’aconseguirien la majoria de les sinergies.

Banking, Financial Services and Insurance


Question: Què passarà amb els clients de Banc Sabadell, especialment les pimes?

Answer:
BBVA té el compromís ferm de mantenir el model de gestió de petites i mitjanes empreses que té Banc Sabadell. De fet, tret de situació de deteriorament financer, BBVA mantindrà durant almenys 12 mesos les línies de circulant de totes les petites i mitjanes empreses.
La raó de l’operació és complementar les nostres fortaleses amb les de Banc Sabadell. Volem sumar la nostra experiència a la de Banc Sabadell i construir junts el millor banc per a tots els clients particulars, empreses i pimes.

Banking, Financial Services and Insurance


Question: En quin sentit millorarà l'oferta comercial als clients de SAB?

Answer:
Amb l'operació, BBVA estima que l'entitat combinada assolirà una capacitat addicional de finançament per  a  famílies i empreses, d’uns 5.000 milions d'euros l'any.
Els clients de totes dues entitats tindran a la seva disposició una proposta de valor millor, per la complementarietat de les franquícies, l'oferta més gran de productes i l'abast global del banc. A més a més, els clients de Banc Sabadell tindran accés a una xarxa d’oficines i caixers amb més presència a tot el territori nacional.
L’escala de la nova entitat permetrà més inversions en el desenvolupament de noves capacitats, que es traduirà en una millor oferta de productes i més innovadora.
La major diversificació i solidesa de l’entitat combinada comportarà una major resiliència davant de situacions macroeconòmiques adverses, amb la qual cosa tindrà més capacitat de seguir donant suport als seus clients en els moments en què més el necessitin.
Addicionalment, els clients de Banc Sabadell tindran millors possibilitats d'accés a altres mercats internacionals als països on BBVA és present, ampliant així les seves oportunitats de negoci i creixement.

Banking, Financial Services and Insurance


Question: Per què BBVA llança aquesta oferta als accionistes de Banc Sabadell?

Answer:
L'operació té com a objectiu unir ambdues entitats per construir un banc més fort, competitiu i rendible, i un referent en el mercat per volum d'actius, crèdits i dipòsits. L'escala més gran permetrà afrontar els reptes estructurals del sector financer en millors condicions, abordant de manera eficient les inversions necessàries en transformació digital d'un sector cada vegada més global.
La complementarietat de totes dues entitats i la capacitat de generar sinergies rellevants fan que l'operació sigui financerament atractiva per als accionistes tant de BBVA com de Banc Sabadell.
BBVA manté el compromís amb tots els mercats en què opera i, des d'una posició de més fortalesa, intensificarà el seu suport al teixit empresarial, cultural, científic i social, a través de l'activitat bancària i de les fundacions a Catalunya, la Comunitat Valenciana i la resta de territoris on Banc Sabadell és present. El nou banc tindrà una doble seu operativa a Espanya: una al centre corporatiu de Banc Sabadell a Sant Cugat del Vallès (Barcelona) i l'altra a Ciudad BBVA, a Madrid. BBVA considera que la integració de totes dues entitats incrementa, a més, el potencial de Barcelona com un 'hub' europeu per a startups. Es mantindrà la utilització de la marca Sabadell, de manera conjunta amb la marca BBVA, en aquells territoris o negocis on pugui tenir un interès comercial rellevant.
Aquesta operació és positiva, també, per a la resta dels nostres grups d'interès.
Els clients tindran a la seva disposició una proposta de valor diferencial, per la complementarietat de les franquícies, l'oferta més gran de productes i l'abast global del banc.
Els empleats podran aprofitar noves oportunitats professionals per créixer en una entitat global.
L'entitat combinada tindrà més capacitat de finançament a famílies i empreses (estimada en prop de 5.000 milions d'euros l'any) i de contribució al tresor públic a través d'impostos.
Tot això redundarà en un progrés econòmic i social més gran.

Banking, Financial Services and Insurance


Question: Un expert independent ha valorat Banc Sabadell?

Answer: El Consell d'Administració de BBVA ha rebut cartes de JP Morgan i d'UBS, bancs d'inversió de primer nivell i amb experiència reconeguda en aquest tipus de transaccions. on es conclou que, amb data d’emisió (8 de maig de 2024), la contraprestació oferta pel banc per a l'adquisició del 100 % de les accions de Banc Sabadell és considerada raonable per a BBVA, des d'un punt de vista financer i sota les condicions de mercat en aquell moment.

Banking, Financial Services and Insurance


Question: Per què s’ha apropat la cotització de Sabadell al valor de l’oferta realitzada per BBVA? Vol dir això que l’oferta és menys atractiva?

Answer:
És habitual que des de el moment en què s’anuncia una operació de compra, especialment quan la transacció es va executar mitjançant un bescanvi d’accions, el preu de l’entitat objecte de l’opa pugui convergir amb el preu del bescanvi ofert.
Aquesta convergència no vol dir que l’oferta perda atractiu, sinó que la cotització ja incorpora, en gran manera, l’oferta realitzada. És a dir, en absència d’aquesta oferta les cotitzacions serien diferent.
Per tant, valorar l’atractiu de l’operació en termes de la prima oferta només té sentit en la data prèvia a que l’operació sigui de coneixement públic. (en aquest cas, el 29 d’abril)
En aquest sentit, l'oferta de BBVA suposa una prima del 30 % sobre el tancament de mercat del 29 d'abril⁷; del 42 % sobre les cotitzacions mitjanes ponderades del mes anterior, o del 50 % sobre les cotitzacions mitjanes ponderades dels tres mesos anteriors⁸.
⁷ D'acord amb els termes inclosos a la comunicació al mercat de l'1 de maig del 2024.
⁸ Preu mitjà ponderat per volum de cotització (VWAP) de Banc Sabadell i BBVA en la data corresponent.

Banking, Financial Services and Insurance


Question: ¿Quines negociacions i/o contactes previs amb Banc Sabadell hi ha hagut abans del llançament de l’oferta?

Answer:
La nostra aproximació sempre ha estat amistosa.
A mitjan abril, el president de BBVA va fer un acostament al president de Banc Sabadell per explorar una operació potencial de fusió, a partir dels termes negociats el 2020, però amb una oferta econòmica millorada.
El 30 d'abril, BBVA va traslladar per escrit una proposta indicativa de fusió al Consell de Banc Sabadell. Banc Sabadell va rebutjar aquesta proposta el 6 de maig.
El 8 de maig, el Consell d'Administració de BBVA va acordar presentar la seva oferta, en els mateixos termes plantejats al Consell, directament als accionistes de Banc Sabadell, per donar-los l'oportunitat de decidir. Aquest acord es va convertir en un anunci previ de l’oferta publicada l'endemà, 9 de maig.

Banking, Financial Services and Insurance


Question: Per què llança BBVA una oferta als accionistes de Banc Sabadell després del rebuig del Consell d’Administració a la proposta de fusió?

Answer:
A mitjan abril, el president de BBVA es va reunir amb el president de Banc Sabadell per traslladar-li l'interès de BBVA a reprendre les converses que no van culminar el 2020. Es van citar per lliurar la proposta concreta el 30 d'abril, però aquell dia es va produir una filtració a la premsa que va precipitar els esdeveniments. Després del rebuig del Consell d'Administració de Banc Sabadell a la proposta de fusió el 6 de maig, BBVA ha volgut donar als més de 200.000 accionistes la possibilitat de decidir sobre el bescanvi de les seves accions per les de BBVA, una operació que BBVA considera beneficiosa per a totes les parts implicades i, per tant, que ha de ser plantejada directament als accionistes, els seus propietaris legítims, perquè, sense conflictes, la puguin valorar.
Al règim d'OPA europeu i espanyol, la decisió sobre l'oferta de compra no correspon al Consell d'Administració de la societat afectada, sinó únicament i exclusivament als seus accionistes. El seu Consell està obligat a complir la regla de passivitat, que evita adoptar qualsevol tipus d'actuació que pugui impedir l'èxit de l'oferta.

Legal Services, Regulations and Government


Question: Per què aquest acord és atractiu per als accionistes de Banc Sabadell?

Answer:
És una transacció totalment en accions, amb una relació de bescanvi d'una nova acció de BBVA per cada 4,83 accions de Banc Sabadell.
La relació de bescanvi proposada representa una prima del 30 % sobre els preus de tancament del 29 d'abril; del 42 % sobre els preus mitjans ponderats per volum de cotització del mes anterior al 29 d'abril
¹, o del 50 % sobre els preus mitjans ponderats dels tres mesos anteriors².
Assumint una acceptació del 100 %, els accionistes de Banc Sabadell tindrien una participació d'aproximadament el 16 % a BBVA, beneficiant-se de la creació de valor addicional de l'entitat combinada.
A més a més, considerant les sinergies estimades després de la fusió (850 milions d’euros), el benefici per acció s’incrementaria en prop de 27%³ per als accionistes de Banc Sabadell.
¹ D'acord amb els termes inclosos a la comunicació al mercat de l'1 de maig del 2024.
²Preu mitjà ponderat per volum de cotització (VWAP) de Banc Sabadell i BBVA en la data corresponent.
³Increment del benefici per acció (BPA) per als accionistes de Sabadell, calculat com a variacin entre less següents dues xifres:
- BPA inicial estimat a 2026: BPA estimat a 2026 per a Banc Sabadell de 0,24 €/acció. Aquest BPA es calcula com el quocient entre: un benefici net estimat a 2026 de Banc Sabadell de 1.249 millions d’euros, d’acord amb el consens d’analistes publicat el 29 d’abril de 2024 a Bloomberg; i el nombre d’accions de Banc Sabadell un cop deduïdes la totalitat de les accions del pla de recompra de 340 millions d’euros que l’entitat tenia en marxa en aquesta data (estimades en 5.278 millions d’accions).
- BPA final estimat a 2026: BPA estimat a 2026 (ajustat per la ràtio de bescanvi proposat d’1 acció de BBVA per cada 4,83 accions de Banc Sabadell) per l’entitat resultant (BBVA+SAB) de 0,30 €/acció. Aquest BPA considera: al numerador, (i) la suma dels beneficis nets estimats a 2026 de BBVA i Banc Sabadell d’acord amb el consens d’analistes publicat el 29 d’abril de 2024 a Bloomberg (8.094 i 1.249 millions d’euros, respectivament); més (ii) les sinergies (assumint la seva implementació sencera) netes d’impostos (603 millions d’euros);al denominador, el nombre d’accions de l’entitat resultant (6.856 millions d’accions), considerant una acceptació del 100 %, ajustat per la ràtio de bescanvi indicat.

Banking, Financial Services and Insurance


Question: Per què paga en accions i no en efectiu?

Answer:
Una oferta en accions protegeix els accionistes de BBVA i SAB davant qualsevol factor macroeconòmic o extern, alineant els interessos d’uns i d’altres.
A més a més, l'oferta en accions permet als accionistes de Banc Sabadell aprofitar el valor generat amb la futura integració amb BBVA, assolint aproximadament el 16 % de participació a BBVA (si assumim un 100 % d'acceptació).
Esperem que el benefici creixi aquest any a doble dígit, alhora que generem capital i mantenim l’actual política de remuneració per als accionistes, actuals i futurs, així com el compromís de distribuir qualsevol excés de capital per sobre el 12 %.⁴
En qualsevol cas, aquells accionistes de Banc Sabadell que vulguin efectiu, el poden obtenir de manera immediata, venent les accions de BBVA després d'acceptar l'oferta. Les accions de BBVA són molt líquides.
⁴ Sobre la base d'una ràtio Basilea IV proforma, 'fully loaded', subjecte a les aprovacions regulatòries.

Banking, Financial Services and Insurance


Question: Per què és una operació atractiva per als accionistes de BBVA?

Answer:
Els termes financers són atractius per als accionistes d’ambdues entitats, atès el potencial significatiu de sinergies.
En concret, per als accionistes de BBVA:
L’increment del benefici per acció⁵ serà progressiu a partir del primer any posterior a la fusió: +3,5 % una vegada es recullin els estalvis totalment, el tercer any després de la fusió.
El patrimoni net tangible per acció augmentarà aproximadament un 1 % en la data de la fusió.
El retorn sobre la inversió per al accionista de BBVA, en termes de ROIC incremental és aproximadament del 20 %⁶, la qual cosa és significativament major que el cost de capital i compara favorablement respecte d’altres alternatives d’inversió i, en particular, amb el retorn d'una recompra d'accions.
⁵ Basat en xifres del consens el 29 d'abril.
⁶ Calculat per al 2026, considerant les sinergies estimades de la fusió i sense considerar cap impacte potencial derivat de les 'joint ventures' de gestió d'actius i custòdia. Fórmula utilitzada: [Resultat incremental per als accionistes de BBVA / impacte en CET1 de la fusió]. Basat en xifres del consens el 29 d'abril.

Banking, Financial Services and Insurance


Question: Què han de fer els accionistes de Banc Sabadell i en quin moment?

Answer:
Els accionistes de Banc Sabadell hauran de decidir si acudeixen al bescanvi d'accions de Banc Sabadell per accions de BBVA en el termini que es determini a les condicions de l'oferta, un cop aprovada, cosa que s'espera d'aquí a 6 mesos aproximadament, des de l'anunci de l'oferta, (el 9 de maig de 2024).
Els accionistes de Banc Sabadell que desitgin acceptar l’oferta hauran de presentar per escrit la seva declaració d’acceptació, dins del termini d’acceptació, a l’entitat participant a Iberclear on tinguin dipositades les seves accions, sigui de forma presencial, per mitjans electrònics o per qualsevol altre mitjà admès amb caràcter general per les entitats dipositàries.

Banking, Financial Services and Insurance


Question: Qualsevol accionista de Banc Sabadell pot acceptar l'oferta o hi ha algun requisit?

Answer: L'oferta està adreçada a tots els accionistes de Banc Sabadell.

Banking, Financial Services and Insurance


Question: Què passa amb els accionistes de Banc Sabadell que decideixin no acudir a l'oferta?

Answer:
BBVA té la intenció de promoure la fusió de BBVA i Banc Sabadell, amb la major celeritat després de la liquidació de l’oferta, amb un bescanvi equivalent, en la mesura que pugui, a la contraprestació establerta a l’oferta (1 nova acció de BBVA per cada 4,83 accions de Banc Sabadell).
Els accionistes de Banc Sabadell que no hagin acudit a l’oferta durant el període d’acceptació, mantindran les seves accions de Banc Sabadell, fins que es realitzi la fusió d’ambdues entitats.
Com a resultat de l’oferta, el nombre d’accions en circulació de Banc Sabadell en posesió d’altres accionistes diferents de BBVA es podria reduir significativament. Per tant, durant el període (entre la finalització de l’oferta i la esmentada fusió) en què el Banc Sabadell segueixi sent una entitat cotitzada, la liquiditat de les seves accions es podria veure afectada.
En cas de que es rebin acceptacions de l’oferta per, al menys, accions representatives del 90 % del capital social de Banc Sabadell, BBVA exercirà el seu dret de compravenda forçosa ('squeeze out') de la resta d'accions del capital social de Banc Sabadell que no hagin acudit a l'oferta, en els mateixos termes de l’oferta inicial (una nova acció de BBVA per cada 4,83 accions de Banc Sabadell).  En aquest cas, BBVA passaria a ser titular del 100 % del capital social de Banc Sabadell i aquest quedaria automàticament exclòs de cotització.

Banking, Financial Services and Insurance


Question: Quina política de dividend seguirà BBVA després de la liquidació de l'oferta? Els accionistes actuals de Banc Sabadell rebran una remuneració menor que la que estan percebent actualment?

Answer:
BBVA mantindrà la seva política actual de remuneració per accionistes, que suposa repartir entre el 40 % i el 50 % del benefici, amb la possibilitat de combinar dividends en efectiu i recompres d'accions, així com el compromís de distribuir qualsevol excés de capital per sobre del 12%¹.
A més de l'atractiva prima aconseguida amb la transacció, el benefici per acció per als accionistes de Banc Sabadell s'incrementarà al voltant d'un 27 %².
¹ Ràtio CET1 proforma Basilea IV; amb subjecció a les aprovacions necessàries.
² Increment del benefici per acció (BPA) per als accionistes de Sabadell, calculat com a variacin entre less següents dues xifres:
- BPA inicial estimat a 2026: BPA estimat a 2026 per a Banc Sabadell de 0,24 €/acció. Aquest BPA es calcula com el quocient entre: un benefici net estimat a 2026 de Banc Sabadell de 1.249 millions d’euros, d’acord amb el consens d’analistes publicat el 29 d’abril de 2024 a Bloomberg; i el nombre d’accions de Banc Sabadell un cop deduïdes la totalitat de les accions del pla de recompra de 340 millions d’euros que l’entitat tenia en marxa en aquesta data (estimades en 5.278 millions d’accions).
- BPA final estimat a 2026: BPA estimat a 2026 (ajustat per la ràtio de bescanvi proposat d’1 acció de BBVA per cada 4,83 accions de Banc Sabadell) per l’entitat resultant (BBVA+SAB) de 0,30 €/acció. Aquest BPA considera: al numerador, (i) la suma dels beneficis nets estimats a 2026 de BBVA i Banc Sabadell d’acord amb el consens d’analistes publicat el 29 d’abril de 2024 a Bloomberg (8.094 i 1.249 millions d’euros, respectivament); més (ii) les sinergies (assumint la seva implementació sencera) netes d’impostos (603 millions d’euros);al denominador, el nombre d’accions de l’entitat resultant (6.856 millions d’accions), considerant una acceptació del 100 %, ajustat per la ràtio de bescanvi indicat.

Banking, Financial Services and Insurance


Question: Què suposa l’aprovació de l’ampliació de capital per part de la Junta d’Accionistes de BBVA?

Answer:
A la Junta General Extraordinària (JGEA) de BBVA que es va celebrar el 5 de juliol es va aprobar, amb 96% de vots a favor, l’ampliació de capital necessària per dur a terme el bescanvi d’accions ofert als accionistes de Banc Sabadell (una acció de BBVA per cada 4,83 accions de Banc Sabadell).
Aquesta fita suposa un pas molt rellevant per avançar en el projecte més atractiu de la banca europea.
L’aprovació de l’ampliació de capital per part de la JGEA era una de les condiciones que es van establir dins l’oferta de compra als accionistes de Banc Sabadell (juntament amb una acceptació mínima del 50,01 % per part d’aquests accionistes i l’obtenció de les aprovacions regulatòries¹.
(1) CNMC i la Prudential Regulation Authority (PRA)

Banking, Financial Services and Insurance


Question: Quines altres aprovacions ha d'aconseguir BBVA?

Answer:
BBVA ja ha obtingut dues de les aprovacions més rellevants: l’autorització de la Prudential Regulation Authority (PRA) del Regne Unit i la no-oposició del Banco Central Europeu, amb data 3 i 5 de setembre de 2024, respectivament.
Tot avança segons les previsions i els següents passos necessaris són l’aprovació de l’autoritat espanyola de competència (CNMC), l’autorització de la Comissió Nacional del Mercat de Valors a Espanya i l’acceptació de l’oferta per part dels accionistes de Banc Sabadell que representin la majoria del seu capital social (més del 50,01 %).

Banking, Financial Services and Insurance


Question: L'operació suposa alguna problemàtica des del punt de vista de la competència?

Answer:
Els negocis de BBVA y Banc Sabadell són complementaris. L'anàlisi de les quotes de mercat combinades d'ambdues entitats suggereix que seguiran sent moderades a escala nacional en els segments més rellevants i en aquells en què BBVA no seria l'actor líder. Tant a nivell provincial com nacional, les quotes de mercat combinades no són superiors a les resultantes de fusions bancàries anteriors.
En tot cas, les quotes i els nivells de concentració sempre s'han de contextualitzar amb altres factors igualment importants com ara l'alt grau de dinamisme i competitivitat, l'absència de barreres d'entrada —que a més s'estan reduint a mesura que la digitalització dels serveis financers avança— i la capacitat dels clients per canviar d'operador sense costos.
Així, el sector financer espanyol és altament competitiu gràcies a la competència significativa d’operadors més grans i més petits, incloent-hi els nous entrants i empreses fintech.

Banking, Financial Services and Insurance


Question: Té la mateixa validesa jurídica un aval digital que un aval en paper?

Answer: Des del punt de vista jurídic, l'aval digital té les mateixes garanties legals que l'aval en paper.

Legal Services, Regulations and Government


Question: Com faig la cancel·lació d'un aval?

Answer: El beneficiari lliurarà un document a l'avalador o a l'avalat indicant que la garantia queda alliberada. Una vegada que BBVA sigui coneixedor d'aquest document procedirà a cancel·lar l'aval.

Legal Services, Regulations and Government


Question: Saps diferenciar entre avalador, avalat i beneficiari?

Answer:
Avalador: banc, en aquest cas BBVA, que emet la garantia i s'obliga a un pagament en cas d'incompliment de les obligacions de l'ordenant.
Avalat: el client que sol·licita l'aval.
Beneficiari: tercer a favor del qual s'emet l'aval, pot ser una persona o una empresa.

Banking, Financial Services and Insurance


Question: Quina diferència hi ha entre aval digital i presentació telemàtica?

Answer:
En l'aval digital, la Fábrica Nacional de Moneda y Timbre actua com a tercer de confiança: comunica i custòdia l'aval, guarda evidències i ofereix un servei d'autenticació. En la presentació telemàtica, l'FNMT no participa.
La presentació telemàtica està limitada a algunes administracions públiques (avui dia: Caja General de Depósitos del Tesoro Público i Caja General de Depósitos de Galicia).

Legal Services, Regulations and Government


Question: És possible sol·licitar avals internacionals per a empreses a través d'Avalbox?

Answer: De moment, només es poden sol·licitar avals nacionals. Les línies sobre les quals se sol·licitin els avals i l'import de l'aval han de ser en euros.

Legal Services, Regulations and Government

Can, could, will, would, may, might, shall, should


Question: Quins serveis em proporciona l'aval digital Avalbox a diferència de l'aval en paper?

Answer:
Disposar d'un tercer de confiança (FNMT) et proporciona:
Comunicació i presentació de l'aval, tant al beneficiari com a l'avalat.
Servei de custòdia de l'aval i de les evidències en l'emissió de l'aval.
Servei de verificació.


Question: Quant temps tinc per baixar l'aval des que rebo el correu?

Answer: El beneficiari pot baixar-se una còpia digital de l'aval en PDF durant 30 dies després de la recepció del correu. Per fer-ho ha d'introduir el Codi Segur de Verificació (CSV) a la pàgina de verificació facilitada per l'FNMT.


Question: Què és un compte empresa?

Answer: El compte empresa està pensat per a negocis que facturin menys de 5 M/€ a l'any. En cas que superin aquesta facturació, les empreses disposen del Compte Empreses Premium Benvinguda.

Banking, Financial Services and Insurance


Question: Com obrir un Compte Empreses?

Answer: Ben fàcil, entra a BBVA.es i fes-te'n client. Selecciona el compte que més s'ajusta a les teves necessitats i registra't.


Question: Quines transferències tenen comissió?

Answer:
El Compte Empreses Benvinguda no té comissió per transferències ordinàries i emissió de nòmines en euros, corones sueques o leu (ron) romanès dins l'àmbit de l'Espai Econòmic Europeu (membres de la Unió Europea més Islàndia, Liechtenstein i Noruega) ordenades des de bbva.es, l'app de BBVA, banca en línia empreses i caixers BBVA.
No incloses les realitzades en suport magnètic, OMF (Ordre de Moviment de Fons), transferències Valor Dia i transferències immediates. Per a les transferències no incloses seran aplicables els conceptes complementaris i les despeses de transferències establerts a aquest efecte en la fitxa de tarifes.

Banking, Financial Services and Insurance


Question: Què passa si tinc un descobert en el compte?

Answer:
Hauries de pagar una comissió per descobert tàcit del 4,50% sobre el màxim que assoleixis en negatiu (mínim 15 €) i un interès de descobert tàcit del 29%.
Si el descobert és de més de 18 €, se't cobraran 30 € de despeses de gestió de regularització de descobert, que s'aplicaran una sola vegada per descobert reclamat.

Legal Services, Regulations and Government


Question: Documentació del Compte Empreses Benvinguda

Answer:
Volem que coneguis i entenguis els documents que s'inclouen en la contractació d'aquest compte. Pots consultar-los aquí:
IP Compte Empreses Benvinguda: fullet d'informació prèvia de serveis de pagament.
Pots consultar aquí la llista de serveis més representatius d'un compte de pagament.

Banking, Financial Services and Insurance


Question: Com funciona i quant costa el Compte Empreses Benvinguda?

Answer:
El Compte Empreses Benvinguda és un compte sense comissions d'administració i manteniment. La periodicitat de la liquidació és mensual: de dia 15 a dia 15.
0% TIN, 0% TAE, per a qualsevol supòsit de saldo positiu diari durant un any.
Sense comissió d'administració.
2 € de comissió pel servei de retirada d'efectiu en finestreta: per a disposicions iguals o inferiors a 2000 €.

Banking, Financial Services and Insurance


Question: Què passa si tinc un descobert en el compte?

Answer:
Hauries de pagar una comissió per descobert tàcit del 5,5% sobre el màxim que assoleixis en negatiu (mínim 20 €) i un interès anual de descobert tàcit del 29% TIN.
El descobert tàcit es calcula sobre el saldo màxim deutor del període de liquidació del compte.

Banking, Financial Services and Insurance


Question: He de pagar comissions per tenir una Targeta Negocis?

Answer:
No, ja que el Compte Empreses Benvinguda inclou una Targeta Negocis per titular, sense comissió anual per emissió i manteniment, amb tots els seus avantatges, com descomptes en carburant o algunes assegurances associades. Pots triar entre:
TARGETA NEGOCIS DÈBIT Paga el que necessitis amb el saldo que hi hagi en el teu compte. També pots ingressar i retirar efectiu sense comissions en qualsevol dels 4.500 caixers BBVA que hi ha a Espanya.
TARGETA NEGOCIS CRÈDIT Paga el que necessitis i torna l'import quan vulguis. També pots ingressar i retirar efectiu, sense comissions si és a dèbit i amb comissió del 2% si és a crèdit, en caixers BBVA dins Espanya.

Banking, Financial Services and Insurance


Question: Quines transferències tenen comissió?

Answer:
No estan incloses les fetes en suport magnètic, OMF (ordre de moviment de fons), transferències Valor Dia i transferències immediates. Per a les transferències no incloses seran aplicables els conceptes complementaris i les despeses de transferències establerts a aquest efecte en la fitxa de tarifes.
El Compte Empreses Benvinguda no té comissió per transferències ordinàries i emissió de nòmines en euros, corones sueques o en Leu (rom) romanès dins l'àmbit de l'Espai Econòmic Europeu (membres de la Unió Europea més Islàndia, Liechtenstein i Noruega) ordenades des de bbva.es, app de BBVA, Banca Online Empreses i caixers BBVA.

Banking, Financial Services and Insurance


Question: Documentació del Compte Empreses Benvinguda

Answer:
Volem que coneguis i entenguis els documents que s'inclouen en la contractació d'aquest compte. Pots consultar-los aquí:
IP Compte Empreses Benvinguda: fullet d'informació prèvia de serveis de pagament.
Pots consultar aquí la llista de serveis més representatius en un compte de pagament.

Banking, Financial Services and Insurance


Question: Qui pot contractar el Compte Negocis Benvinguda?

Answer:
Aquest producte només està disponible per a alta en línia d'Autònoms.
El Compte Negocis BBVA (vegeu-ne les condicions) és el compte disponible per a clients BBVA o noves altes fetes des d'una oficina BBVA.


Question: Documentació del Compte Negocios Bienvenida

Answer:
Volem que coneguis i entenguis els documents que s'inclouen en la contractació d'aquest compte. Pots consultar-los aquí:
IP Compte Negocis Bienvenida: document amb la informació precontractual, que detalla les condicions entre BBVA i el titular del compte.
Pots consultar aquí la llista de serveis més representatius d'un compte de pagament.

Banking, Financial Services and Insurance


Question: Quines transferències tenen comissió?

Answer:
El Compte Negocis Benvinguda no té comissió per transferències ordinàries i emissió de nòmines en euros, corones sueques o leu (rom) romanès dins l'àmbit de l'Espai Econòmic Europeu (membres de la Unió Europea més Islàndia, Liechtenstein i Noruega) ordenades des de bbva.es, l'app de BBVA, banca en línia empreses i caixers BBVA.
No incloses les realitzades en suport magnètic, OMF (Ordre de Moviment de Fons), transferències Valor Dia i transferències immediates. Per a les transferències no incloses seran aplicables els conceptes complementaris i les despeses de transferències establerts a aquest efecte en la fitxa de tarifes.

Banking, Financial Services and Insurance


Question: Què passa si tinc un descobert en el compte?

Answer:
Hauries de pagar una comissió del 4,5% sobre el saldo que tinguis en negatiu (mínim 15 €) i un interès de descobert tàcit del 29%.
Si el descobert és de més de 18 €, se't cobraran 30 € de despeses per regularització de descobert, que s'aplicaran una sola vegada per descobert reclamat.

Legal Services, Regulations and Government


Question: Quant he de pagar si no compleixo les condicions?

Answer: Si algun mes no compleixes les condicions, rebràs un càrrec de 12 € en concepte de comissió de manteniment el dia 15 del mes.

Legal Services, Regulations and Government


Question: Si trio domiciliar nòmines per complir les condicions, com he de fer-ho?

Answer: Has de fer almenys 2 pagaments de nòmina, cadascun superior a 600 €, durant els tres mesos previs a la liquidació. No cal que sigui una nòmina cada mes. A més, pots emetre aquests pagaments mitjançant fitxer.

Banking, Financial Services and Insurance


Question: Quines comissions té aquest préstec?

Answer: Només hauràs de pagar un 3% d'obertura (mínim de 90 €).

Banking, Financial Services and Insurance


Question: Fins quan el puc contractar?

Answer: Podràs sol·licitar aquest préstec fins al 31/12/2022.

Banking, Financial Services and Insurance


Question: Hi ha algun termini per domiciliar-hi la PAC?

Answer: El termini màxim per domiciliar la PAC serà fins al 30/04/2022.

Legal Services, Regulations and Government


Question: Què significa el TIN?

Answer: El TIN (tipus d'interès nominal) és el que es paga a un banc a canvi que ens presti diners. Normalment el TIN és menor que la TAE i no serveix per comparar el preu entre préstecs diferents, ja que només inclou el tipus d'interès i no totes les despeses de l'operació.

Banking, Financial Services and Insurance


Question: Què significa la TAE?

Answer: La TAE (Taxa Anual Equivalent) indica el cost d'un producte financer, com els préstecs, i inclou tant l'interès com les diferents despeses i comissions associades. Aquesta dada et permet comparar entre diversos préstecs perquè, com menor que sigui la TAE, més barat serà el préstec.

Banking, Financial Services and Insurance


Question: Puc contractar aquest préstec encara que part de la meva producció sigui no ecològica?

Answer: Sí. En cas que tinguis part de la teva activitat acollida a la qualificació ecológica, i la resta sigui considerada “no ecológica”, el finançament genèric destinat a la totalitat de la teva activitat empresarial serà considerat sostenible en el mateix percentatge que suposi l'activitat ecològica sobre el total dels seus ingressos empresarials.

Legal Services, Regulations and Government

Can, could, will, would, may, might, shall, should


Question: Què significa carència de capital?

Answer: El període de la vida d'un préstec, generalment a l'inici, en el qual el client únicament paga interessos, sense amortitzar la part corresponent de capital. Hi ha també productes amb períodes de carència en els quals no es paga ni capital ni interessos al principi, en aquest cas la carència és només sobre el capital.

Banking, Financial Services and Insurance


Question: Quant triga a fer-se efectiva una confirmació de pagaments?

Answer:
BBVA permet, mitjançant el pagament per confirmació de pagaments, el pagament al proveïdor en una data pactada entre ambdues parts o, també, oferir-li el cobrament per endavant, que es fa, habitualment, en 24-48 hores (des de la sol·licitud). A més, BBVA ofereix a l'empresa la possibilitat que, una vegada arribada la data pactada, l'entitat faci el pagament al proveïdor i s'ajorni el pagament a una altra data, també pactada.
En ambdós casos, BBVA cobrarà les taxes i interessos que s'hagin pactat en el contracte de confirmació de pagaments.

Banking, Financial Services and Insurance


Question: Com sol·licitar la bestreta si ets proveïdor?

Answer: Una vegada s'activi la confirmació de pagaments, els proveïdors podran cobrar les seves factures abans de temps. Si tenen compte a BBVA, podran fer-ho directament a través de la Banca Online Empreses i, si no la tenen, podran utilitzar l'eina digital Net Advance.

Banking, Financial Services and Insurance


Question: Quina és la diferència entre pagaré i confirmació de pagaments?

Answer:
El pagaré és un títol de crèdit a través del qual l'emissor es compromet a pagar una quantitat de diners al seu beneficiari abans que es compleixi la data de venciment d'aquest.
La confirmació de pagaments, en canvi, fa possible l'avançament en el cobrament d'una o diverses factures, sense haver d'esperar a la data de venciment per obtenir els diners.

Banking, Financial Services and Insurance


Question: Puc utilitzar la confirmació de pagaments amb proveïdors internacionals?

Answer: Sí. A més, el servei de confirmació de pagaments està disponible per fer pagaments en les principals divises.

Banking, Financial Services and Insurance

Can, could, will, would, may, might, shall, should


Question: Com arribarà el pagament als proveïdors?

Answer: Si el proveïdor anticipa el cobrament de les factures, sempre rebrà una transferència al compte informat. Si decideix esperar al venciment de cadascuna de les factures, mitjançant transferència (si disposem del compte) o xec.

Banking, Financial Services and Insurance


Question: Amb quanta antelació hauré de crear les ordres de pagament?

Answer: Perquè el pagament arribi a temps, hauràs de crear les ordres almenys 3 dies hàbils abans de la data. Per exemple, si tens una factura amb data de 6 de març, hauràs d'avisar-nos a tot tardar el dia 3.


Question: Té comissions?

Answer:
Sí. El Compte de Crèdit Vinculat Agro té les comissions següents:
Comissió d'obertura: te l'apliquem sobre el límit concedit en el moment de la contractació i en cada renovació anual.
Comissió de disponibilitat: te l'apliquem, si escau, sobre el saldo no disposat cada trimestre.
Comissió d'administració: t'apliquem un import per apunt al compte.

Banking, Financial Services and Insurance


Question: He de complir algun requisit?

Answer: Dedicar-te a l'activitat agrícola, ramadera o forestal de forma professional. La contractació està subjecta a l'aprovació prèvia de BBVA.


Question: Quins requisits he de complir?

Answer:
Si tens una empresa, has de ser client de BBVA i tenir el Compte Negocis. A més, la teva empresa no ha de facturar més de 5 milions d'euros a l'any.
La concessió del compte de crèdit necessita l'aprovació de BBVA. El teu gestor t'informarà de la documentació que has de lliurar per estudiar el teu cas.

Banking, Financial Services and Insurance


Question: És possible que BBVA no em concedeixi el compte de crèdit?

Answer: Sí, és possible que BBVA no et concedeixi el compte de crèdit. Tingues en compte que la sol·licitud no implica l'aprovació per part del banc. Un cop emplenis la teva sol·licitud, el banc estudiarà si la teva proposta és viable.

Banking, Financial Services and Insurance


Question: Puc renovar el contracte?

Answer: Sí, pots renovar-lo cada any fins a un màxim de 3 anys amb les mateixes condicions, sempre que no tinguis deutes pendents en el compte de crèdit.

Banking, Financial Services and Insurance

Can, could, will, would, may, might, shall, should


Question: He de justificar l'ús del préstec?

Answer: No, no cal cap mena de justificant de despesa. Pots fer servir el teu compte de crèdit per al que necessitis.

Banking, Financial Services and Insurance


Question: Té altres comissions?

Answer:
Sí, el Compte de Crèdit En línia té altres comissions:
Comissió d'obertura, que s'aplica sobre l'import concedit en contractar i en cada renovació anual.
Comissió d'estudi corresponent a l'estudi de viabilitat, que s'aplica sobre l'import concedit en contractar i en cada renovació anual.
Comissió de cancel·lació anticipada, que s'aplica sobre l'import que es cancel·la si decideixes tancar el compte abans de la data de venciment.
Comissió de manteniment, que s'aplica sobre el saldo mitjà creditor de cada trimestre en cas que n'hi hagi.

Banking, Financial Services and Insurance


Question: He de signar el contracte davant de notari?

Answer: Sí, tant la contractació com la renovació anual necessiten signatura davant de notari.

Legal Services, Regulations and Government


Question: Té altres comissions?

Answer:
Sí, el Compte de Crèdit En línia té altres comissions:
Comissió d'obertura, que s'aplica sobre l'import concedit en contractar i en cada renovació anual.
Comissió de cancel·lació anticipada, que s'aplica sobre l'import a cancel·lar si decideixes tancar el compte abans de la data de venciment del crèdit.
Comissió de manteniment, que s'aplica sobre el saldo mitjà creditor de cada trimestre en cas que n'hi hagi.

Banking, Financial Services and Insurance


Question: Quins requisits he de complir?

Answer:
Si tens una empresa, ha de fer com a mínim 1 any que siguis client de BBVA i has de tenir contractat el Compte Negocis. A més, la teva empresa ha de tenir com a mínim 3 anys d'antiguitat i no facturar més de 5 milions d'euros a l'any.
Si ets autònom, ha de fer com a mínim 6 mesos que siguis client de BBVA i has de tenir contractat el Compte Negocis.
Si fa menys temps que ets client de BBVA, pots sol·licitar un compte de crèdit a qualsevol de les nostres oficines.


Question: Quin tipus d'immobles puc finançar amb la hipoteca negoci?

Answer:
Et permet finançar locals comercials, oficines, naus industrials i agropecuàries, solars comercials, finques rústiques i immobles en explotació.
També destinar la hipoteca a la compra, substitució, reforma i rehabilitació.

Banking, Financial Services and Insurance


Question: Hi ha algun període de carència?

Answer: Podràs escollir un període durant el qual pagar únicament els interessos. En aquest cas, prèvia aprovació del banc, podràs sol·licitar fins a 24 mesos de carència.

Banking, Financial Services and Insurance


Question: Com se sol·liciten les ajudes?

Answer: La sol·licitud es fa a través del gestor habitual de BBVA, que aclarirà qualsevol dubte i indicarà com enviar la documentació necessària. També és possible sol·licitar que et truquem o buscar les oficines obertes a cada localitat.

Legal Services, Regulations and Government


Question: Quin és el termini?

Answer: Línia disponible fins a esgotar fons o fins al 31 desembre de 2023.


Question: Pot una empresa estrangera sol·licitar operacions de finançament a través d'aquesta línia?

Answer: Sí, sempre que desenvolupi l'activitat empresarial a Espanya.

Banking, Financial Services and Insurance

Can, could, will, would, may, might, shall, should


Question: Té comissió d'obertura?

Answer: Sí, té una comissió d'obertura en funció del termini escollit, que s'aplicarà sobre la quantitat que contractis.


Question: És possible que BBVA no em concedeixi el préstec?

Answer: Sí, és possible que BBVA no et concedeixi el préstec. Tingues en compte que la sol·licitud no implica l'aprovació per part del banc. Un cop emplenis la teva sol·licitud, el banc estudiarà si la teva proposta és viable.

Banking, Financial Services and Insurance


Question: Puc retornar el préstec abans de termini?

Answer: Si decideixes tornar una part o la totalitat del teu préstec abans del termini que indica la sol·licitud, hauràs de pagar una comissió de cancel·lació anticipada del 5% sobre la quantitat a retornar.

Banking, Financial Services and Insurance


Question: Quants diners puc sol·licitar?

Answer: Des d'un mínim de 3.000 € fins a un màxim de 50.000 € si ets autònom o si tens una empresa que facturi menys de 5 milions d'euros a l'any.

Banking, Financial Services and Insurance


Question: He de ser client per contractar-lo?

Answer:
Sí, per sol·licitar aquest préstec ha de fer almenys 6 mesos que siguis a BBVA si ets autònom o 1 any si tens una empresa.
A més, has de tenir un compte a BBVA, en què s'ingressaran els diners i es carregaran les quotes. Si encara no el tens, pots obrir el teu compte ara.

Banking, Financial Services and Insurance


Question: He de justificar l'ús del préstec?

Answer:
Quan sol·licites el préstec, has de triar en què invertiràs els diners (maquinària, electrònica, vehicles…).
Un cop contractat, BBVA podrà sol·licitar un justificant per comprovar aquest destí. Si no el pots aportar o no es correspon amb el de la sol·licitud, el banc podrà modificar les condicions del préstec.

Banking, Financial Services and Insurance


Question: He de complir algun requisit?

Answer: Sí. Per contractar el Rènting Autoconsum Solar has de ser autònom, pime o empresa i posseïdor de l'immoble on s'instal·laran les plaques fotovoltaiques. Si no ostentes la titularitat de l'immoble, consulta amb la teva oficina BBVA.


Question: Inclou algun altre servei?

Answer: Sí, el Rènting Autoconsum Solar també inclou la gestió de tràmits administratius i llicències, instal·lació, garanties, assegurança dels equips amb opció a fer-ho a tot risc, etc.


Question: He de complir algun requisit?

Answer: Sí. Per contractar el Rènting d'Eficiència Energètica has de ser autònom, pime o empresa i tenir la titularitat de l'immoble on s'instal·laran les solucions plantejades. Si no ets propietari de l'immoble, consulta amb la teva oficina BBVA.

Legal Services, Regulations and Government


Question: Inclou algun altre servei?

Answer: Sí, el rènting d'eficiència energètica també inclou la gestió de tràmits administratius i llicències, instal·lació, garanties, assegurament dels equips amb opció a fer-ho a tot risc, etc.

Legal Services, Regulations and Government